OzLabs/hebrew-wiki-articles huggingface dataset:
לוצ'אנו מיקליני

לוצ'אנו מיקליני (באיטלקית: Luciano Michelini) (נולד ב-1945) הוא מלחין, פסנתרן ונגב עוגב איטלקי.

== ביוגרפיה ==
לוצ'אנו מיקליני למד בקונסרבטוריו די סנטה ססיליה ולמד פסנתרנות אצל ורה גובי בלקרדי (1903–1999), הלחנה אצל ארמנדו רנצי (1915–1985) וניצוח על תזמורת אצל פרנקו פרארה. משנת 1970 לימד בקונסרבטוריו די סנטה ססיליה, מאוחר יותר גם במכון הפונטיפי למוזיקה קדושה ובמכון ט'. לודוויקו דה ויקטוריה.

מהשנים 1964 עד 1982 עבד כפסנתרן ומנצח ב-R.C.A. (כיום ב.מ.ג. אריולה). הוא הלחין פסקולים לסרטים רבים, כמו "La regina degli uomini pesce" של סרג'יו מרטינו. בשנים 1993–94 ניצח על התזמורת "סינפוניקה אברוזה" ברומא. הוא הופיע טלוויזיה בתוכניות "צ'או איטליה" ו-"Stradivari". לוצ'אנו ידוע לרוב בשל היצירה המפורסמת ביותר שלו, "Frolic" (שיר הפתיחה מהסיטקום תרגיע).

==פילמוגרפיה (פסקול)==
* The Black Decameron (Il Decamerone nero) (1972)
* Die Killermafia (La Polizia accusa: il servizio segreto uccide) (1975)
* Gambling City (La città gioca d'azzardo) (1975)
* Island of the Fishmen (L'Isola degli uomini pesce) (1979)
* American Rikscha (American risciò) (1989)
* Hölle der Verdammten (Mal d'Africa) (1990)
* תרגיע (Frolic) (2000)

==קישורים חיצוניים==
* 
* [https://www.last.fm/music/Luciano+Michelini/_/Frolic היצירה Frolic] באתר Last.fm

== הערות שוליים==

קטגוריה:מלחיני ג'אז
קטגוריה:מלחיני קולנוע
קטגוריה:איטלקים שנולדו ב-1945
אלפא-בנק

אלפא-בנק (ברוסית: Альфа-банк) הוא הבנק הפרטי הגדול ביותר ברוסיה, שתופס את המקום הרביעי במונחי נכסים<ref></ref>.
בשוק ההלוואות הקמעונאיות אלפא-בנק תופס את המקום ה-3 עם נתח שוק של 4.7%, כאשר המקום ה-3 עם נתח של 11.7% הוא שוק כרטיסי האשראי. יש לבנק 486 משרדים (הראשי נמצא במוסקבה), 7.3 מיליון לקוחות פרטיים פעילים ו-631 אלף לקוחות עסקיים פעילים (לפי תוצאות 2020)<ref>https://alfabank.st/media/about/annual_report/AlfaBank_annual_report_2020.pdf</ref>.

יותר מ-75% ממניות הבנק נמצאות בבעלות אלפא גרופ: למעשה, חבילה הזו היא בבעלות או בשליטה ישירה של מיכאיל פרידמן (32.86%), גרמן חאן (20.97%) ואלכסיי קוזמיצ'ב (16.32%); שאר המניות בבעלות יחידים, כולל יו"ר מועצת פיוטר אוון (12.40%) ואנדריי קוסוגוב (3.67%).

==קישורים חיצוניים==

* 

== הערות שוליים ==

קטגוריה:רוסיה: בנקים
למור לבן-ראש

למור לבן-ראש (שם מדעי: Eulemur albifrons) הוא מין של פרימט מהסוג למור החי באי מדגסקר ונחשב בעבר לתת-מין של המין למור חום (Eulemur fulvus) אך הופרד למין עצמאי.

== מאפיינים ==
אורכו של הלמור לבן הראש עד 40 סנטימטרים בתוספת הזנב שאורכו עד 50 סנטימטרים ומשקלו עד 2.3 קילוגרמים. לזכר של הלמור לבן הראש פרווה בצבע חום עד אפור, ראש, לחיים וסנטר בצבע לבן וזה מקור שמו של הלמור. לנקבה לעומת זאת יש ראש, לחיים וסנטר בצבע אפור. הלמור לבן הראש שוכן עצים וחי ביערות הגשם ההרריים ובשפלה של צפון-מזרח מדגסקר. הלמור לבן הראש ניזון בעיקר מפירות, עלים, פרחים, קליפות עצים, חרקים, עכבישאים, נדלים ומרבי רגליים. לא ידוע על עונת הרבייה של הלמור לבן הראש אך היא דומה למינים אחרים מסוגו. הלמור לבן הראש פעיל גם ביום וגם בלילה. הטורפים של הלמור לבן הראש הם טורפי מדגסקר כמו הפוסה, דורסי יום, דורסי לילה ונחשים גדולים כמו חנק קרקע מלגשי. הלמור לבן הראש נמצא על פי הרשימה האדומה של IUCN במצב השימור פגיע עקב בירוא יערות נרחב באי מדגסקר וציד.

==ראו גם==
* הפארק הלאומי מרוג'ג'י

== קישורים חיצוניים ==

== הערות שוליים ==

קטגוריה:בעלי חיים שתוארו ב-1796
קטגוריה:טקסונים שתוארו בידי אטיין ז'ופרואה סנט-אילר
קטגוריה:למוריים
ורוד שושנה

ורוד שושנה הוא צבע שממוקם בסקאלת הצבעים בין הצבע האדום לצבע מג'נטה. ורוד שושנה הוא אחד מהצבעים השלשוניים בגלגל הצבעים RGB. הצבע המשלים של ורוד שושנה הוא ירוק אביב.

[[ורד בגוון ורוד שושנה.]]
קיימים גוונים שונים של הצבע, הקרובים יותר למג'נטה או לאדום בסקאלת הצבעים בהתאמה. את הצבעים ניתן למצוא בין היתר בפרחים מסוגים שונים, בהם פרחי הפוקסיה, הבוהיניה, ההיביסקוס, והוורדים. הצבע מצוי גם בקליפת הפיטאיה ובנוצות הקקדו הוורדרד.

בעברית, המילה "ורוד" נגזרה משם הפרח ורד. הדבר נכון גם לערבית, שבה נקרא הצבע وَرْدِي (וַרְדִי), לצרפתית (Rose), לגרמנית, רוסית, אורדו ושפות רבות אחרות. באנגלית מקובל לקרוא לצבע זה Pink, אם כי מילה נרדפת למקובלת היא Rose. בשפות אחדות משמעות שם הצבע היא "אדום בהיר", כך למשל בדנית - Lyserød. השימוש הידוע הראשון של המילה Rose באנגלית לציון צבע זה הוא בשנת 1382.<ref>Maerz and Paul A Dictionary of Color New York:1930 McGraw-Hill Page 203</ref>

המילה העברית לצבע ורוד קיימת רק בעברית מודרנית. ב-1898 הציע דוד יודילוביץ בעיתון "הצבי" את השם "ורד", כשם הפרח, עבור הצבע המכונה Rose בצרפתית. אליעזר בן-יהודה חידש את המילה "ורוד" המתאימה למשקל האופייני לצבעים.
דגל [[הכוחות המזוינים של אוקראינה.]]
צבע זה נמצא בשימוש בדגל הכוחות המזוינים של אוקראינה.

== הערות שוליים ==

קטגוריה:צבעים
679 Artists

(הידועה באופן רשמי בשמות Sixsevenine ו-) הייתה חברת תקליטים בבעלות וורנר מיוזיק גרופ שבסיסה בלונדון, אנגליה.

החברה הוקמה על ידי ניק וורת'ינגטון, לאחר שעזב את אקס-אל רקורדינגס ב-2001, יחד עם וורנר מיוזיק גרופ. החברה נקרא "679" כיוון שזו הייתה הכתובת של חנות התקליטים "Pure Groove" ברחוב Holloway.

ההוצאה הראשונה של החברה הייתה אלבום הבכורה של פרויקט הראפ האנגלי The Streets, Original Pirate Material, שזכה בתואר האלבום הטוב ביותר בשנות ה-2000 בעיתון האובזרבר.<ref></ref>

בהמשך, הוציאה החברה אלבומים נוספים של אמנים כמו Death From Above 1979, The Futureheads, Kano, King Creosote ו-Mystery Jets, את אלבומם השני של The Streets, A Grand Don't Come for Free, שנמכרו מעל למיליון מעותקיו, ואת אלבומו של הראפר האנגלי פלאן בי, The Defamation of Strickland Banks, שזכה גם כן למכירות של למעלה ממיליון עותקים, ולתואר פלטינה מרובעת בבריטניה.<ref></ref>

== אמנים לשעבר ==

== קישורים חיצוניים ==

* [https://web.archive.org/web/20100715082056/http://679artists.com/ אתר רשמי]

== הערות שוליים ==

קטגוריה:חברות תקליטים
קטגוריה:חברות תקליטים של וורנר
אברהם תאומים

אברהם תאומים (ה'תקע"ד, 1814 - כ"ו שבט ה'תרכ"ח, 1868) היה רב בגליציה ששימש ברבנות בערים זבורוב, בוטשאש וקמניץ. מחבר השו"ת חסד לאברהם.

== ביוגרפיה ==
נולד לרבי צבי הירש, ששימש כאב בית דין בעיר קאליש. אימו חיה, הייתה ביתו של רבי יעקב לורברבוים, בעל הספרים המפורסמים חוות דעת, נתיבות המשפט ועוד. אשתו הראשונה נפטרה לאחר שלוש שנים ללא ילדים, התחתן בשנית עם פרומה שהתפרנסה מניירות ערך בבורסה. בהמשך, כשקיבל משכורת על רבנות, חילק אותה לבית החולים, לעניים בארץ ישראל וללומדי תורה. 

למד אצל רבי יעקב לורברבוים מליסא. תלמידו הרב יצחק תאומים, סיפר שבעשר השנים שלמד אצלו סיים בכל שנה את התלמוד ואת ארבעת חלקי השולחן ערוך.

בגיל 16 התמנה כרב העיר זבורוב, ובשנת התרי"ג [<nowiki/>1853] נקרא לשמש כאב בית דין בעיר בוטשאש.

בשבת חזון שנת ה'תרכ"ה [<nowiki/>1865] פרצה שרפה גדולה בעיר בוטשאש, שבעקבותיה נאלץ להגר לעיר קמניץ שם הוצע לו לשמש ברבנות. לאחר זמן מה עזב את הרבנות שם מפני שהתייחסו אליו כאדמו"ר, ושב לבוטשאש כאחד התושבים עד פטירתו.

== ספרו ==
בהיותו בבוטשאש כתב שו"ת בשם חסד לאברהם. אחיינו, תלמידו וחתנו, הרב יצחק תאומים, בנו של אחיו הרב אפרים תאומים, הוציא את הספר לאור אחרי מותו. בניו הרב משה תאומים והרב יצחק יעקב תאומים כתבו הקדמות לספר.

רוב כתביו של רבי אברהם לא יצאו לאור משום שנשרפו בשרפה הגדולה בבוטשאש. אמנם, חלק מהמכתבים של חידושיו על הרמב"ם להלכות קורבן פסח ועבודת יום הכיפורים שרדו ונדפסו עם השו"ת<ref>בהקדמה, תלמידו כותב שרק המהדורה הראשונה של הכתבים על עבודת יום הכיפורים שרדה והוא כתב עוד מהדורה שנשרפה.</ref>.

== קישורים חיצוניים ==
* .
* [http://www.fridmanbooks.co.il/ProductsImages/ProductFiles/P370141.pdf תולדות רבי אברהם תאומים, מתוך ההקדמה לספרו].
*[http://www.fridmanbooks.co.il/ProductInfo.asp?ProdId=4239&catId=445 תשובת החסד לאברהם] בעניין חבישת פאה נוכרית.
*[https://tablet-otzar-org.mgs.orot.ac.il/#/book/105737/p/337/t/0082787811234/fs/lYALxbNASpDJEk0GzFwMrbYezxAz5TWlJBBfMpDNQeLm/start/0/end/84/c ערך עליו] באנציקלופדיה לחכמי גליציה - ה, וונדר מאיר, באתר אוצר החכמה.

== הערות שוליים ==

קטגוריה:רבנים גליציאנים
קטגוריה:ילידי 1814
קטגוריה:נפטרים ב-1868
L'enfer

L'enfer הוא שיר של הזמר-יוצר הבלגי סטרומאה. הזמר ביצע את השיר לראשונה ב-9 בינואר 2022, בלייב, במהלך ראיון בחדשות הערב של ערוץ הטלוויזיה הצרפתי TF1. השיר עוסק בדיכאון ובמחשבות אובדניות. זהו הסינגל השני מאלבומו השלישי, Multitude, העתיד לצאת ב-4 במרץ 2022.<ref name="Petit"></ref><ref name="Huyghebaert"></ref>

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col"| אזור
! scope="col"| תאריך
! scope="col"| פורמט
! scope="col"| חברת תקליטים
! scope="col"| מקור
|-
! scope="row"| איטליה
| 14 בינואר 2022
| רדיו להיטים עכשוויים
| יוניברסל
|<ref></ref>
|}

==קישורים חיצוניים==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי סטרומאה
קטגוריה:שירים בצרפתית
קטגוריה:שירים על גיהנום
קטגוריה:סינגלים שהגיעו למקום הראשון במצעד הסינגלים של SNEP
שעיפורה

שעיפורה (בערבית شعيفورة) או ג'עיפורה (جعيفورة) הוא סלט מהמטבח הסורי. 

== מרכיבים ==
הסלט לרוב מורכב מגבינת שנקליש, עגבניות קצוצות, בצל ושמן זית.<ref></ref><ref></ref> המנה ידועה גם בשם bāzarkān (بازركان), ולפעמים נקראת פשוט סלט שנקליש (سلطة شنكليش).

לסלט יש כמה וריאציות. הוא עשוי לכלול מלפפון, פלפל ירוק, גזר, פטרוזיליה או נענע, קצוצים דק. מוגש כמתאבן לארוחת בוקר או ערב, במסעדות בבניאס, טרטוס או לטקיה, ובכפרים אחרים באזור החוף של סוריה.<ref></ref>

במהלך המאה ה-20 אוכלס מחדש אזור החוף ומרכז סוריה (חומס, חמה וסלמיה), והתושבים החדשים הביאו עמם את הסלט והגבינה.

== הערות שוליים ==
קטגוריה:המטבח הסורי
קטגוריה:סלטים

קטגוריה:מאכלי גבינה
קטגוריה:מאכלי ירקות
רליש

שלושה סוגי רלישים לליווי מוצר קמח תירס (בצד ימין למעלה) מהמטבח האפריקאי
רֶליש (מאנגלית: relish) הוא קונדימנט מבושל וכבוש העשוי מירקות חתוכים, פירות, מלפפונים חמוצים או עשבי תיבול.<ref></ref>

לרליש סוגים שונים במבחר מטבחים בעולם, ביניהם הצ'אטני ההודי (רוטב מתובל שמוגש לרוב עם מאכלים מהמטבח ההודי) והרליש הצפון אמריקאי(ריבת מלפפונים חמוצים שמוגשת עם נקניקיות או המבורגרים). בצפון אמריקה, המילה "רליש" משמשת לעיתים קרובות כדי לתאר מגוון סוגים של קונדימנט שעשוי מלפפון חמוץ קצוץ דק, שמיר ותבלינים מתוקים.

== סקירה ==
מהבלקן עשוי פלפל אדום, חצילים ושום]]
רליש מורכב בדרך כלל מחתיכות ירק או פרי שבשל גודלן ניתן להבחין בהם ברוטב. ניתן להשתמש גם בעשבי תיבול, וחלק מסוגי הרליש, כגון כרמולה, מוכנים באמצעות עשבי תיבול ותבלינים. הרליש יכול להיות מורכב מסוג אחד או משילוב של ירקות ופירות, קצוצים גס או דק; המרקם ישתנה בהתאם לחיתוך, בדרך כלל הרליש אינו חלק כמו קטשופ. לרליש יש בדרך כלל טעם חזק המשלים או מוסיף למזון איתו הוא מוגש. 205x205 פיקסלים

== בארצות הברית ==
בארצות הברית, הרליש המסחרי הנפוץ ביותר עשוי ממלפפונים כבושים ונמכר בתור רליש חמוצים. שתי גרסאות מובילות הן: רליש המבורגר (רליש חמוצים על בסיס קטשופ או רוטב) וריליש נקניקיות (רליש חמוצים על בסיס רוטב או חרדל). רליש מסחרי נוסף זמין בארצות הברית הוא תבלין מבוסס תירס. החברות היינץ, Vlasic וקלאוסן ידועות בארצות הברית כיצרניות של מלפפונים כבושים ורליש חמוצים. רליש בסגנון שיקגו הוא תבלין חמוצים מתוק המהווה מרכיב סטנדרטי בנקניקייה בבסגנון שיקגו. רליש חמוצים הוא מרכיב חשוב בסוגים רבים של הגרסה האמריקאית של רוטב טרטר.

== מחוץ לארצות הברית ==
רליש נקניקיות מוגש בדרך כלל עם קומפלטוס צ'יליאני (סלנג מקומי לנקניקייה), הידוע גם בשם סלסה אמריקנה (רוטב אמריקאי) או בשם אמריקנה.

== גלריה ==
<gallery widths="180" heights="150">
קובץ:Coconut and Mango Chutney (chammandi).jpg|צ'אטני קוקוס-מנגו
קובץ:Gentleman's Relish (cropped).jpg|ג'נטלמנ'ס ריליש
קובץ:Mostarda vincentina - 20071207.jpg|מסטרדה תוצרת בית
</gallery>

== לקריאה נוספת ==
* 

== קישורים חיצוניים ==

* [http://www.ams.usda.gov/standards/cnpickle.pdf תקני USDA עבור דרגות חמוצים (כולל רליש)]
* [http://www.recipesource.com/side-dishes/relishes/ מתכון]
* 

== הערות שוליים ==

קטגוריה:מאכלי פירות
קטגוריה:רטבים
קטגוריה:חמוצים
קטגוריה:חומרי גלם (מזון)
קטגוריה:רליש
קייבסטאר

קייבסטאר (באוקראינית: Київстар) היא חברת טלקומוניקציה אוקראינית המספקת שירותי תקשורת והעברת נתונים המבוססים על מגוון רחב של טכנולוגיות ניידות וקבועות, כולל (4G (LTE. מובילה בין מפעילי הסלולר האוקראיניים מבחינת איכות האינטרנט הסלולרי<ref></ref>.

רשת הסלולר של קייבסטאר מכסה את כל ערי אוקראינה, כמו גם יותר מ-28 אלף יישובים כפריים, כל הנתיבים הלאומיים והאזוריים העיקריים, רוב חופי הים והנהרות. נכון לשנת 2020, היא מפעילת הסלולר הגדולה ביותר ואחת מספקיות האינטרנט הגדולות ביותר של גישה בפס רחב (שירות "אינטרנט ביתי") באוקראינה, ומשרתת כ-26 מיליון לקוחות ניידים ויותר ממיליון לקוחות אינטרנט בפס רחב קבוע (שירות "אינטרנט ביתי"). בבעלות החברה חמישה קודי רשת: 67, 68, 96, 97, 98<ref></ref>.

קייבסטאר היא גם אחת המובילות בגזרת OTT TV, המספקת גישה ליותר מ-250 ערוצי טלוויזיה.

קייבסטאר יצרה את תשתית התקשורת הגדולה ביותר באוקראינה - כמעט 40,000 תחנות בסיס. החברה משתמשת ברשת סיבים אופטיים משלה באורך כולל של 44,000 ק"מ ורוחב פס של יותר מ-380 Gbit/s.

== קישורים חיצוניים ==

* 

== הערות שוליים ==

קטגוריה:חברות אוקראיניות
תהילים כ"ה

תהילים כ"ה הוא המזמור ה-25 בספר תהילים ומיוחס לדוד המלך. המזמור הוא אחד מארבעה עשר מזמורים הפותחים במילה 'לדָוִד'.<ref>ראו פרקים: כ"ד, כ"ה, כ"ו, כ"ז, כ"ח, ל"ב, ל"ד, ל"ה, ל"ז, ק"א, ק"ג, ק"י, קל"ח, קמ"ד.</ref> קריאת הפרק הומלצה בספרי הסגולות כמועילה נגד כל צרה ומצוקה.<ref></ref>

== תוכן המזמור ==
מזמור כ"ה מורכב מעשרים ושניים פסוקים ומחולק לשלושה חלקים:
===פסוקים א'–ז'===
המשורר מתפלל ומביע ביטחון באלוהים ומבקש כמה בקשות. האחת, עזרה מפני אויביו: "אַל אֵבוֹשָׁה אַל יַעַלְצוּ אוֹיְבַי לִי" (ב') בבקשתו השנייה מבקש המשורר הכוונה ולימוד כיצד להתנהג "הַדְרִיכֵנִי בַאֲמִתֶּךָ וְלַמְּדֵנִי כִּי אַתָּה אֱלֹהֵי יִשְׁעִי אוֹתְךָ קִוִּיתִי כׇּל הַיּוֹם" (ה'). בבקשתו השלישית הוא מבקש מאלוהים שיתעלם ולא יזכור לו את חטאיו.

===פסוקים ח'–ט"ו===
המשורר משבח את אלוהים ומודה על טובו והנהגתו הישרה של אלוהים בעולם: "טוֹב וְיָשָׁר ה' עַל כֵּן יוֹרֶה חַטָּאִים בַּדָּרֶךְ. יַדְרֵךְ עֲנָוִים בַּמִּשְׁפָּט וִילַמֵּד עֲנָוִים דַּרְכּוֹ" (ח'-ט'), לאור זאת מבקש המשורר מחילה על חטאיו וכפיות הטובה שלו "לְמַעַן שִׁמְךָ ה' וְסָלַחְתָּ לַעֲוֺנִי כִּי רַב הוּא" (י"א). לאחר מכן המשורר מדגיש כי הבוחר בדרך ה' יזכה לטוב: "מִי זֶה הָאִישׁ יְרֵא ה' יוֹרֶנּוּ בְּדֶרֶךְ יִבְחָר. נַפְשׁוֹ בְּטוֹב תָּלִין וְזַרְעוֹ יִירַשׁ אָרֶץ"
המשורר מספר על עצמו כי הוא עצמו הולך בדרך זו ואכן זוכה לטוב בזכות זאת: "עֵינַי תָּמִיד אֶל ה' כִּי הוּא יוֹצִיא מֵרֶשֶׁת רַגְלָי" (ט"ו).

===פסוקים ט"ז–כ"א===
המשורר חוזר לבקשתו הראשונה להצלה מאויביו: "רְאֵה אֹיְבַי כִּי רָבּוּ וְשִׂנְאַת חָמָס שְׂנֵאוּנִי. שׇׁמְרָה נַפְשִׁי וְהַצִּילֵנִי אַל אֵבוֹשׁ כִּי חָסִיתִי בָךְ" (י"ט-כ'). יחד עם זאת, המשורר מבקש להצליח ללכת בדרך הטובה (כ"א).

===חתימה – כ"ב===
המזמור מסתיים בתפילה לגאולת עם ישראל: "פְּדֵה אֱלֹהִים אֶת יִשְׂרָאֵל מִכֹּל צָרוֹתָיו".

==בתפילה היהודית==
מאז תקופת הראשונים, נפוץ מנהג לומר מזמור זה בעת נפילת אפיים שלאחר תפילת העמידה. המנהג מוזכר לראשונה במחזור ויטרי, אך לבסוף נקבע דווקא כמזמור הקבוע לנפילת אפיים בנוסח הספרדים.

בספר הזוהר נאמר כי בעת אמירת מזמור זה בשעת נפילת אפיים, יש לכוון למסור את הנפש. עוד נאמר בזוהר כי מי שאומר מזמור זה מבלי לכוון בו כראוי עתיד למות קודם זמנו. מחמת חשש זה רבים ממתפללי נוסח הספרדים חדלו מליפול אפיים בכלל, והם אומרים מזמור זה מבלי נפילת אפיים.

== קישורים חיצוניים ==

== הערות שוליים ==

כ"ה
קטגוריה:מזמורי תהילים עם אקרוסטיכון א"ב
כריסטינה וי

כריסטינה דניאל ולנצואלה (באנגלית: Cristina Danielle Valenzuela), הידועה בשם הבמה כריסטינה וי (באנגלית: Cristina Vee; נולדה ב-11 ביולי 1987, לוס אנג'לס) היא שחקנית אמריקאית. מוכרת בשל תפקידה כמדבבת במספר סרטי הנפשה ובמשחקי מחשב.

==ביוגרפיה==
כריסטינה נולדה בלוס אנג'לס וגדלה בנורווק. היא ציינה שיש לה שורשים של יוצאי מקסיקו, לבנון ואינדיאנים. בצעירותה רצתה לעבוד בתחום הנפשה, אך בהמשך החליטה לעסוק בדיבוב.

== קריירה ==

בשנת 2007 היא סיימה תואר אקדמי בתחום התיאטרון.

העבודה המשמעותית הראשונה שלה הייתה בסדרה Rozen Maiden. 

בשנת 2008 כריסטינה וי דיבבה תפקיד ראשי ב Aika R-16: Virgin Mission וב The Familiar of Zero. בשנת 2012 היא הייתה מנהלת קול של פרויקט משחק מחשב וסדרת רשת Skullgirls. הפרויקט היה מועמד לקבלת פרס אנני.

היא דובבה במספר סדרות וסרטי אנימה המבוססים על מאנגות רבי מכר. 

החל משנת 2014 היא דיבבה בסדרה "סיילור מון". בשנת 2015 כריסטינה וי דיבבה את דמותה של מרינט דופן צ'אנג (החיפושית) בסדרה "המופלאה: הרפתקאות ליידי באג". בשנת 2016 היא דיבבה ב"האנטר האנטר". בשנת 2017 היא דיבבה ב"אשמה!". בשנת 2023 דיבבה בסרט "המופלאה: הרפתקאות ליידי באג וחתול שחור", את דמותה של מרינט.

בנוסף להשתתפותה בסדרות הנפשה, כריסטינה וי נתנה את קולה במספר משחקי מחשב כמו League of Legends ורבים נוספים. היא הייתה מנחה במספר תוכניות של IGN.

== קישורים חיצוניים ==

* 

קטגוריה:שחקניות קולנוע וטלוויזיה אמריקאיות
קטגוריה:מדבבות אמריקאיות
קטגוריה:בוגרות אוניברסיטת מדינת קליפורניה בלונג ביץ'
קטגוריה:בוגרי אוניברסיטת מדינת קליפורניה בלונג ביץ'
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
כובע מלא גשם

כובע מלא גשם (באנגלית: A Hatful of Rain) הוא סרט דרמה אמריקאי משנת 1957 בשחור-לבן, בבימויו של פרד זינמן, עם דון מארי, אווה מארי סיינט, אנתוני פרנציוזה ולויד נולן בתפקידים הראשיים.

התסריט נכתב על ידי מייקל גאצו ואלפרד הייז והוא מבוסס על המחזה "כובע מלא גשם" של מייקל גאצו שהועלה בברודוויי ב-1955. המחזה הועלה מספר פעמים בישראל בתיאטרון בית צבי.

זה היה אחד הסרטים הראשונים שטיפל בבעיית הסמים והראה את ההשפעה הקשה שלהם על המשתמש. זאת דרמה משפחתית נוקבת ומרגשת שבמרכזה שקרים, סמים וכסף.

אנתוני פרנציוזה היה מועמד לפרס אוסקר לשחקן הטוב ביותר ולפרס גלובוס הזהב לשחקן הטוב ביותר - סרט דרמה.

אווה מארי סיינט הייתה מועמדת לפרס באפט"א לשחקנית הטובה ביותר בתפקיד ראשי ולפרס גלובוס הזהב לשחקנית הטובה ביותר - סרט דרמה.

פרד זינמן היה מועמד לפרס גלובוס הזהב לבימוי הטוב ביותר.

==תקציר העלילה==
ג'וני פופ (דון מארי) גר עם אשתו סיליה (אווה מארי סיינט) ואחיו פולו (אנתוני פרנציוזה) בדירה של דיור ציבורי בניו יורק ליד גשר ברוקלין. ג'וני נלחם במלחמת קוריאה שם נפצע קשה וניצל כשהוא מתחבא במערה. הוא אושפז ובתקופה זו החל לקבל מורפין נגד כאבים ונהפך לנרקומן. הוא מסתיר זאת מאשתו ורק אחיו פולו יודע מזה ועוזר לו לרכוש את מנות הסם.

האב (לויד נולן) מגיע מפלורידה. הוא נפגש עם פולו שעובד כמאבטח בבר ומבקש ממנו את 2500 הדולרים שהבטיח לתת לו כדי לפתוח בר בפאלם ביץ'. פולו אומר שהכסף לא נמצא אצלו. האב מתרגז ומטיח בפני פולו האשמות שהוא בטלן ולא יוצלח ואילו אחיו ג'וני מסודר יותר, נשוי ואשתו בהריון מתקדם. פולו לא מגלה לו שהכסף בוזבז לקניית מורפין לג'וני.

שלושה סוחרי סמים מאיימים על ג'וני שחייב להם 500 דולר - "אמא" (הנרי סילבה), צ'וצ' (ג'רלד אולולין) ואפלס (ויליאם היקי). "אמא" נותן לג'וני אקדח כדי שישדוד בעזרתו כסף מאנשים. ג'וני הולך כל הלילה אך לא מסוגל לעשות זאת. סיליה נמצאת על סף שבירה ומתכננת להיפרד מג'וני. פולו מנסה להתקרב אליה אבל ברגע האחרון הם נרתעים.

פולו מוכר את מכוניתו כדי לשלם לסוחרי הסמים ולהציל את אחיו. האב מגיע וכולם יושבים לאכול והוא מספר סיפור מילדותו של ג'וני שנאמר לו שאם יעבוד את האדמה כיסיו יתמלאו בכסף. הוא עובד בגשם אבל כסף לא נכנס לכיסים. האב קורא לו וג'וני חובש כובע מלא מי גשם. זה מה שהוא הרוויח בעבודתו (מכאן שם המחזה).

ג'וני נמצא ב"קריז" ואז הוא מגלה לאביו ולאשתו כי הוא מכור לסמים. האב נדהם ומאשים את פולו שלא הודיע לו ושעזר לג'וני לצרוך סמים.

סיליה משנה את דעתה. כעת היא מבינה את המצב ומחליטה לתמוך בבעלה ולעזור לו. היא מתקשרת למשטרה שייקחו את ג'וני למוסד לגמילה מסמים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|דון מארי
|ג'וני פופ
|
|-
|אווה מארי סיינט
|סיליה פופ
|
|-
|אנתוני פרנציוזה
|פולו פופ
|
|-
|לויד נולן
|ג'ון פופ האב
|
|-
|ויליאם היקי
|אפלס
|עבריין
|-
|הנרי סילבה
|"אמא"
|עבריין
|-
|ג'רלד אולולין
|צ'וצ'
|עבריין
|}

==קישורים חיצוניים==

*[https://www.youtube.com/watch?v=CSB5NfGIEzA הסצנה הסופית של כובע מלא גשם], באתר יוטיוב
*[https://www.tcm.com/tcmdb/title/77465/a-hatful-of-rain#overview כובע מלא גשם], באתר TCM
*[http://cafe.themarker.com/review/2775350/ כובע מלא גשם בבית צבי], באתר קפה דה מרקר.

קטגוריה:ערכים שבהם תבנית בריטניקה אינה מתאימה
קטגוריה:סרטי 1957
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי פוקס המאה ה-20
קטגוריה:סרטים מבוססי מחזות
קטגוריה:סרטי דרמה אמריקאיים
קטגוריה:סרטי סמים אמריקאיים
סטנוב

סטנוב (באוקראינית: Сатанів, סטניב; ברוסית: Сатанов; בפולנית: Satanów; ביידיש: סטאנאוו) היא עיירה במחוז משנה חמלניצקי באובלסט חמלניצקי שבאוקראינה. בעבר התקיימה בעיירה אחת הקהילות החשובות ביהדות גליציה.

העיירה השתייכה עד יולי 2020 למחוז המשנה הורודוק שבאובלסט חמלניצקי, אולם מחוז-משנה זה בוטל ואוחד לתוך מחוז-המשנה חמלניצקי.

==היסטוריה==

==יהודי סטנוב==
מראה כללי של העיירה ב-[[1890, מבנה בית הכנסת בולט על קו הרקיע]]
מבנה בית הכנסת המבוצר בסטנוב לפני השיקום, 2011
בסטנוב התקיימה מראשית המאה ה-16 קהילה יהודית גדולה וחשובה, הקהילה הותקפה במתקפות חוזרות של הטטרים ומאוחר יותר של קוזאקים ובית הכנסת הגדול שלה נבנה כמבצר כדי לאפשר הגנה מהירה על יהודי העיירה במקרה של מתקפה. בית כנסת זה ששוקם ב הוקם כבר ב-1514 והוא נחשב לעתיק שבבתי הכנסת באוקראינה.

ב הייתה סטנוב הקהילה החשובה ביותר בפודוליה, ככזו התנהל בה ב-1756 משפט נגד הפרנקיסטים.

עד 1862 הוגבל היישוב היהודי במקום בשל קרבתו לגבול האוסטרי. הגבלה זו בוטלה.

ב-1919 היו יהודי העיירה נתונים שוב לפוגרומים שביצעו לאומנים אוקראינים.

ב-1942 חוסל היישוב היהודי בסטנוב בעת שואת יהודי אוקראינה. ב-2020 אותרו שני מרתפים שבהם הושארו מאות מיהודי העיירה למוות בחנק, הגופות הועברו לקבורה ובמקום מתוכנן פארק לזכר הקרבנות

===רבני העיר===
חלק מרבניה של סטנוב ידועים בשמם:
* רבי ליבא אב"ד סטנוב - מחותנו של מהר"ם מלובלין
* רבי אברהם חיים שור (נפטר ה'שצ"ב) - מחבר צאן קדשים ותורת חיים, בהמשך כיהן כאב"ד בלז
* רבי יצחק כהנא - בנו של רבי משה מרדכי הכהן מברזאן ולבוב
* רבי שלמה שפירא (נפטר ה'ת"ח) - בנו של רבי נתן שפירא מחבר "מגלה עמוקות"
* רבי משה (אוירבך) אב"ד סטנוב (אחרי ה'תל"ז) - בנו של רבי יוסף משה אב"ד קרקוב ואביו של ר' נתן גאלגטר-אוירבך שהיה ראש הקהל בסטנוב
* רבי משה אב"ד סטנוב (סביבות ה'תק"ן) - בנו של רבי נפתלי הירץ אב"ד דובנה
* רבי אלכסנדר סנדר מרגליות (נפטר ה'תקס"ב)
* רבי מרדכי מרגליות (חי בסביבות ה'תקפ"א)

===אישים בני העיר===
מן הקהילה היהודית בסטנוב יצאו אישים רבים, שניים מהם מוכרים על שמה:
* מנדל לפין - המכונה גם ר' מנדל סטנוב
* יצחק סטנוב - סופר עברי, מן הפעילים בדור המאספים של תנועת ההשכלה בברלין

==קישורים חיצוניים==

* [https://kehilalinks.jewishgen.org/Sataniv/ סטניב] באתר KehilaLinks של JewishGen 
* 
* 

==הערות שוליים==

קטגוריה:מחוז חמלניצקי: עיירות יהודיות
קטגוריה:מחוז חמלניצקי: יישובים
הטעיה משמחת

הטעיה משמחת או הטעיה בת מזל (באיטלקית: Il fortunato inganno) היא אופרה בת שתי מערכות מאת גאטנו דוניצטי (אופרה בופה). רוסיני כתב אופרה בשם דומה, "הונאה משמחת", כעשר שנים מוקדם יותר. הלברית של "הטעיה משמחת" נכתבה על ידי אנדריאה לאונה טוטולה (Andrea Leone Tottola) על בסיס יצירה לא מזוהה. הצגת הבכורה נערכה ב-3 בספטמבר 1823 בתיאטרון נואובו (Teatro Nuovo) בנאפולי.

== היסטוריה ==
דוניצטי הלחין את האופרה בקיץ 1823, בתקופה שהאופרה שלו "אלפרדו הגדול" (Alfredo il grande), על אלפרד הגדול מלך הסקסונים, הייתה בחזרות בתיאטרון סן קרלו (Teatro di San Carlo) בנאפולי. האופרה "הטעיה משמחת" נכשלה, ושרדה רק שלוש הופעות. היא לא נראתה שוב במשך שנים רבות. האופרה הוקמה לתחייה בשנת 1998 על ידי פסטיבל דלה ואלה ד'איטריה (Festival della Valle d'Itria).

== הדמויות ==
{| class="wikitable"
!דמות
! קול
|-
| לטאנציו לטרוגלי, הזמר הראשון בתיאטרון נודד
| בַּס
|-
| אאורליה, אשתו
| סוֹפּרן
|-
| פולגנציה דל פולטו, שחקנית שנייה
| סוֹפּרָן
|-
| אאוגניה, תלמידה של לטאנציו, אחיינית אאורליה
| סוֹפּרָן
|-
| פיורדליסה, שחקנית
| מצו סופרן
|-
| אורטנסיו פרנצ'סקטי - קולונל
| בַּס
|-
| אדוארדו, אחיינו סגן בחיל הפרשים
| טֶנוֹר
|-
| סיניור בקוארדו, מאסטרו די קאפלה (מנצח) בתיאטרון לאטרוגלי
| בַּס
|-
| וולקנו, משורר להקת התיאטרון
| טֶנוֹר
|-
| ביסקלינו, הבס של הלהקה
| בַּס
|-
| אסקניו
| בַּס
|-
| colspan="2" | מקהלת הלהקה
|}

==עלילה==
לטאנציו לטרוגלי מנהל להקה נודדת של זמרים ושחקנים עם אשתו אאורליה. תלמידתו של לטאנציו ואחת הזמרות האהובות עליו היא אאוגניה הצעירה, אחייניתה של אאורליה. אאורליה מרמה את קולונל פרנצ'סקטי מספר פעמים, כדי לשנות את דעתו לגבי צוות התיאטרון ועבודת התיאטרון בכלל ולהסכים לחתונתם של אדוארדו (האחיין של הגנרל) ואאוגניה. הפעולה של אאורליה מצליחה בסופו של דבר, והיא מצליחה לשכנע את הגנרל בהציגה את עצמה כרוזנת.

== לקריאה נוספת ==
* 0-521-27663-2 Ashbrook, William. Donizetti and His Operas. Cambridge University Press (1982).

== קישורים חיצוניים ==

* [https://www.cs.hs-rm.de/~weber/opera/LIBLIB/fortunato.htm הלברית באיטלקית]
* Il fortunato inganno: Scores at the International Music Score Library Project

קטגוריה:אופרות מאת גאטנו דוניצטי
קטגוריה:אופרות באיטלקית
קטגוריה:אופרות
אוסיאס אאושניט

אוסיאס אאושניט (בלועזית Osias Ausschnitt ולעיתים נכתב גם Auschnitt, Auschnit או Aușnit; 17 באוגוסט 1852 - 24 ביוני 1926) היה תעשיין יהודי, שפעל ברומניה. הוא היה אביו של מקס אאושניט.
== חייו ==
אאושניט נולד בברודי, באימפריה האוסטרו-הונגרית, כבנם של מוזס וגולדה אאושניט. הוא הגיע בגיל צעיר, ב-1870, לגאלאץ וכעבור חמש שנים, ב-1875, פתח במקום חנות מוצרי מתכת. אושניט התקדם וב-1890 היה לו מחסן של מכונות חקלאיות וב-1903 פתח שלוחה בלונדון. אושניט נשא לאישה את קלרה ולזוג נולדו שלוש בנות ובן.

אושניט יצר חברה, O. Ausschnit & Co, שהשתתפה בתערוכה הכללית של רומניה לרגל 40 שנות המלוכה של קרול הראשון, מלך רומניה. החברה של אושניט זכתה בדיפלומת כבוד ומדליית זהב והייתה לספקית של בית המלוכה.

== קישורים חיצוניים ==
* [https://rediscover-festival.ro/obiective-turistice/casa-osias-auschnitt/ Casa Osias Auschnitt] 
* [https://economie.hotnews.ro/stiri-companii-12869452-confiscarea-uzinelor-titan-nadrag-calan.htm (Re)confiscarea Uzinelor Titan-Nadrag-Calan - II] 

==הערות שוליים==

קטגוריה:תעשיינים יהודים
קטגוריה:תעשיינים רומנים
קטגוריה:אנשי עסקים יהודים רומנים
קטגוריה:גאלאץ: אישים
קטגוריה:ילידי 1852
קטגוריה:רומנים שנפטרו ב-1926
ארסן (עכביש)

ארסן המכונה גם ששן, עכביש חום או עכביש כינור, עקב הדפוס שעל גבו (שם מדעי: Loxosceles) הוא סוג של עכבישאים ממשפחת הארסניים המכיל כמה מהמינים הקטלניים ביותר של עכבישים כיום. הסוג כולל 163 מינים שתפוצתם גלובלית.

הארסן הוא עכביש טווה קורים באורך 7 עד 12 מ"מ לכל היותר והוא בעל שש עיניים (במקום שמונה כמו לשאר העכבישים) וגפי פה ארוכות בעלות ארס עוצמתי הגורם לתופעה לוקסוסקליזם הגורם לנמק, נקרוזה וקריסת איברים עקב מחסור בחמצן. הכשת הארסן היא מהנפוצות והגרועות שבהכשות העכבישים ויכולה להרוג עקב סיבוכים ונזקים לאיברים חשובים כמו הלב והכליות. אורך חייו של הארסן הוא שנה או שנתיים.

העכביש טווה יריעות קורי משי חזקות שבהם הוא תופס טרף והורג אותו בארסו. השימוש להגנה הוא משני ולרוב הוא יתחבא מהאדם אף שעקב גודלו גם ייכנס לבתים ושם עלול להיתקל באנשים.

המין היחיד בסוג החי בישראל הוא ארסן חום.

==מיון==

== קישורים חיצוניים ==

קטגוריה:בעלי חיים שתוארו ב-1832
קטגוריה:טקסונים שתוארו בידי ריצ'רד תומאס לואו
קטגוריה:ערכים שבהם תבנית בריטניקה אינה מתאימה
קטגוריה:ארסניים
למה ככה?

למה ככה? היא סדרת טלוויזיה דוקומנטרית המשודרת בערוץ כאן 11, בבימויו של יואב שמיר. בסדרה מציג דן אריאלי, פרופסור ישראלי לפסיכולוגיה וכלכלה התנהגותית, מחקרים הקשורים להתנהגות ביחסים בין אנשים ובהיררכיה בין מעמדות בשלל היבטים.

בחלק מן המחקרים משתתפים אנשים שעליהם נעשים הניסויים, וחלק אחר מוסבר על ידי חוקרים בכירים באקדמיה.

==הפרקים==
{| class="wikitable" align="center"
|-
! מספר פרק !! תאריך שידור !! שם הפרק ותוכנו
|-
| 1 || 11 בינואר 2022 || שינוי דעה - מדוע אנשים מקובעים בדעותיהם ומה גורם להם לשנות את עמדותיהם, החל מדברים קטנים וטריוויאליים ועד לשינוי מדיניות של מקבלי החלטות בכנסת ובממשלת ישראל.
|-
| 2 || 18 בינואר 2022 || חוסר ושוויון - מה גורם לחוסר שוויון כלכלי ומה הוא גורם לחברה. מסביר את ההתנהגות האנושית סביב כסף ורכוש, וכן מושגים כגון עומס קוגניטיבי שגורם לנו לירידה ביכולת החשיבה בעת מצוקה כלכלית.
|-
| 3 || 25 בינואר 2022 || ביש ומזל - הפרק בוחן מהו מזל, האם הוא נשלט, ומה ההבדל בינו לבין אקראיות.
|-
|4
|1 בפברואר 2022
|שקר וכזב - הפרק דן בשאלה מדוע אנשים משקרים, באילו תנאים הם מתרגלים לכך ומהם "שקרים לבנים" ו"עיגולי פינות".
|}

== פרסים ומועמדויות ==
{| class="wikitable sortable"
!שנה
!פרס
!קטגוריה
!מועמדות
!תוצאה
|-
! rowspan="2" |2023
! rowspan="2" |פרסי האקדמיה לטלוויזיה
|סדרה עובדתית
|למה ככה? עם פרופ' דן אריאלי – עונה 1
|
|-
|הקלטה בסדרה עובדתית וסדרת תעודה
|עודד אופנהיים, עמרי ביטון, ויטלי גרינשפן, מישה ספקטור, גיל פרידמן
|
|}

==קישורים חיצוניים==
* 
* [https://www.kan.org.il/program/?catid=1922 הפרקים לצפייה ישירה], באתר של כאן 11.
* 
* 
* 

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:כאן 11: תוכניות וסדרות
אורי ולרשטיין

תמונה אישית
אורי ולרשטיין (נולד ב-1971) הוא עורך דין ישראלי המכהן כמנהל רשות האכיפה והגבייה. בעבר כיהן כמשנה לכונסת הרשמית ולממונה על הליכי חדלות פירעון ושיקום כלכלי.

==ביוגרפיה ==
ולרשטיין בוגר הפקולטה למשפטים של אוניברסיטת בר-אילן.
ולרשטיין, בעל תואר שני במנהל עסקים Executive MBA למנהלים במגזר הציבורי, אותו סיים בהצטיינות, בעל ניסיון מקצועי רב בתחומים משפטיים, כלכליים, ותהליכיים, בעולם החובות והחייבים. בעבר כיהן עו"ד ולרשטיין בתפקיד המשנה לממונה על הליכי חדלות פירעון ושיקום כלכלי במשרד המשפטים. במסגרת תפקידו הקודם הוביל עו"ד ולרשטיין את כל ההיערכות לרפורמה בדיני חדלות פירעון, ששותפים לה, הנהלת בתי המשפט, הממונה על הליכי חדלות פירעון ושיקום כלכלי, ורשות האכיפה והגבייה. בתפקידו כמשנה לממונה, היה אחראי ולרשטיין גם להנחיית ניהולם של כלל תיקי חדלות הפירעון שבאחריות הממונה, מקצועית ותהליכית.

בינואר 2022 החליט שר המשפטים גדעון סער למנות את ולרשטיין לתפקיד.

== חיים אישיים ==
אב לארבעה ילדים, מתגורר בכפר סבא.

== קישורים חיצוניים ==

== הערות שוליים ==

קטגוריה:מנכ"לים ישראלים
קטגוריה:בוגרי אוניברסיטת בר-אילן: משפטים
קטגוריה:יועצים משפטיים למשרדי ממשלה
קטגוריה:עובדי משרד ראש הממשלה
קטגוריה:עובדי משרד המשפטים
קטגוריה:כפר סבא: אישים
קטגוריה:עורכי דין ישראלים
קטגוריה:ישראלים שנולדו ב-1971
מבצע CEDAR (מלחמת העולם השנייה)

פרויקט CEDAR (ידוע גם כמבצע ארז, כפי שנקרא בקיצור באנגלית לפי ראשי התיבות שלו "Civilian Emergency Defence Aid to Russia" ) היה פרויקט של מלחמת העולם השנייה לאספקת מטוסים קצרי טווח מארצות הברית לברית המועצות דרך עבאדן, איראן במפרץ הפרסי<ref name="comrades"></ref>.

הפרויקט החל לפני כניסת ארצות הברית למלחמה, ובמארס 1942 הוקם בסיס באי עבאדן. מכליות נפט, שחזרו ריקות מהובלת נפט לארצות הברית, ייקחו חלקי Bell P-39, Curtiss P-40 ודאגלס A-20 לאבאדן, שם הורכבו למטוסים והוטסו לברית המועצות. יחידת האפסנאות האווירית ה-82 הייתה חלק מפרויקט CEDAR.

מבצע סודי נוסף לתיקון מטוסי RAF, פרויקט 19, הוקם באריתריאה <ref>[http://www.americanmilitaryhistorymsw.com/blog/435070-project-19-us-repair-base-for-british-aircraft-in-eritrea/ "Project 19 - US repair base for British aircraft in Eritrea "], American Military History site</ref> <ref>[http://www.boeing.com/commercial/aeromagazine/aero_01/textonly/ps01txt.html "Boeing & Douglas: A History of Customer Service"], Boeing.com</ref> <ref>[http://paperspast.natlib.govt.nz/cgi-bin/paperspast?a=d&d=EP19450725.2.46&l=mi&e=-------10--1----0-- "Episode in Eritrea"], Evening Post, 25 July 1945</ref>.

== ראו גם==
* השאל-החכר
* המסדרון האירני

== הערות שוליים ==
 

קטגוריה:יחסי ארצות הברית – ברית המועצות
קטגוריה:חיל האוויר המלכותי: קרבות ומבצעים במלחמת העולם השנייה
קטגוריה:איראן במלחמת העולם השנייה
קטגוריה:איראן: היסטוריה צבאית
גבעת אדינבורו

[[מפה טופוגרפית של האי ליווינגסטון והאי סמית'.]]
גבעת אדינבורו (באנגלית: Edinburgh Hill) היא לשון יבשה, שאורכה 650 מטרים, היוצאת מהחוף המזרחי של חצי האי וארנה, באי ליווינגסטון באיי שטלנד הדרומיים, שבאנטארקטיקה.

לשון היבשה יוצאת למצר מקפארליין .

בקצה לשון היבשה מצויי גבעה סלעית בולטת שגובהה 180 מטרים מעל פני הים.

לשון היבשה מהווה את הצד הצפון-מערבי של פתחו מפרץ מון.

גבעת אדינבורו ממוקמת 13.15 קילומטרים צפונית מערבית לנקודת רנייר;

גבעת אדינבורו ממוקמת 5.72 קילומטרים מזרחית לפסגת מיזיה;

גבעת אדינבורו ממוקמת 2 קילומטרים דרומית - דרום-מערבית מנקודת אינוט;

ו-7 קילומטרים דרומית - מערבית לנקודת יוקוב שבאי גריניץ'.

== היסטוריה ==
=== גילוי לשון היבשה ===

לשון היבשה התגלתה ומופתה לראשונה (באופן גס) בראשית המאה ה-19, על ידי ציידי כלבי ים.

לשון היבשה מופתה באופן מדויק על ידי סוקרים בריטיים בשנת 1968, ולאחר מכן על ידי סוקרים ספרדים בשנת 1991, ועל ידי סוקרים בולגרים בשנת 2005 ובשנת 2009.

=== מקור השם ===

לשון היבשה נקראת על שם העיר אדינבורו, בירת סקוטלנד.

אדינבורו
אדינבורו
ג'יימי וינסנט

ג'יימי רוי וינסנט (באנגלית: Jamie Roy Vincent; 18 ביוני 1975 – 16 בינואר 2022) היה כדורגלן אנגלי ששיחק בעמדת המגן השמאלי.

== קריירת מועדונים ==
וינסנט שיחק בקבוצות קריסטל פאלאס, בורנמות', האדרספילד טאון, פורטסמות', וולסול, דרבי קאונטי, מילוול, יאוביל טאון, סווינדון טאון, וולסול, אלדרשוט טאון ודידקוט טאון.

== מותו ==
ב-16 בינואר 2022 מת וינסנט, בגיל 46.

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:מגני כדורגל אנגלים
קטגוריה:כדורגלני קריסטל פאלאס
קטגוריה:כדורגלני בורנמות'
קטגוריה:כדורגלני האדרספילד טאון
קטגוריה:כדורגלני פורטסמות'
קטגוריה:כדורגלני וולסול
קטגוריה:כדורגלני דרבי קאונטי
קטגוריה:כדורגלני מילוול
קטגוריה:כדורגלני יאוביל טאון
קטגוריה:כדורגלני סווינדון טאון
קטגוריה:לונדון: כדורגלנים
קטגוריה:אנגלים שנולדו ב-1975
קטגוריה:אנגלים שנפטרו ב-2022
מרק אפאנג

ממוזער
מרק אפאנג
מרק אפאנג, הוא מרק ירקות שמקורו באנשי האפיק של ממלכת האפיק, במדינת קרוס ריבר. ואנשי האיביביו של אקווה איבום בדרום ניגריה.<ref></ref>

זהו מאכל המוכר על ידי הניגרים וגם בחלקים מסוימים של אפריקה. פופולרי במיוחד בקרב אנשי האיביביו ואנשי האנאנג של אקווה איבום ומדינת קרוס ריבר שאימצו את המטבח הזה כחלק מזהותם התרבותית.<ref></ref> 

מוגש בבתים וגם בטקסים כמו חתונות, קבורה ופסטיבלים. בעיקר בחלק הדרומי של ניגריה.<ref></ref> מרק אפאנג מזין מאוד ועלות ההכנה מותאמת לצורכי המשפחה. המרכיבים המשמשים להכנת המרק כוללים: בשר, דגים, שמן דקלים, פלפל, שאקי (מעיים של פרה), waterleaf, עלה okazi, בצל, שיחי הרדוף מלח וקצת תבלינים אחרים.
ממוזער

==קישורים חיצוניים==

== הערות שוליים ==

 
אפאנג
קטגוריה:ניגריה
צ'בסבדי

צ'בסבדי (בהונגרית: Csabaszabadi) הוא כפר קטן בנפת בקשצ'בה שבמחוז בקש בדרום מזרח הונגריה. היישוב ממוקם דרומית-מערבית לבקשצ'בה.

כמו יישובים רבים באירופה גם בצ'בסבדי מספר התושבים נמצא בירידה. כך, בשנת 1990 חיו בכפר 454 תושבים ובשנת 2021 רק 246 תושבים.

האזור מיושב מסביבות המאה ה-13, אבל רק בשנת 1993 לאחר חילופי משטר במחוז וביוזמת האוכלוסייה המקומית, תושבי המקום החליטו במשאל אם כי הם יוותרו על מעמד של פרבר עירוני גדול של בקשצ'בה וינסו לשפר את מצבם כישוב קטן עצמאי.

בכפר קיימת טירה שנבנתה על ידי משפחת בליצ'י בסביבות שנת 1870 בסגנון קלאסיסטי. הטירה הייתה חלק מאחוזה בשטח של 500 דונם עם אחוזה חיצונית. בסוף שנות ה-90 נעלמו אז הבתים האחרונים שעוד היו ראויים למגורים בשטח הטירה. מאחורי הטירה עדיין ניתן למצוא בריכת שחייה שפועלת עד היום.

==קישורים חיצוניים==

* 

==הערות שוליים==

קטגוריה:הונגריה: כפרים
הפקק הרירי

באנטומיה, הפקק הרירי (באנגלית: Cervical mucus plug) הוא פקק צמיגי שנמצא בתוך צוואר הרחם ונועד למנוע מעבר חיידקים וזיהומים מהנרתיק דרך צוואר הרחם אל הרחם בזמן שמתפתח בו העובר. הפקק עשוי מריר ומכיל מגוון חומרים אנטי-מיקרוביאליים, לרבות אימונוגלובולינים, ופפטידים אנטי-מיקרוביאליים דומים לאלה המצויים בריר האף. לקראת הלידה נפלט הפקק הרירי ומאפשר את המשך התפתחות הלידה ויציאת התינוק מצוואר הרחם.

== תפקידו ושחרורו לקראת הלידה ==
במצב תקין חסום הפתח החיצוני של צוואר הרחם על ידי ריר צמיגי שמונע מעבר של זיהומים אל חלל הרחם. צמיגותו של ריר זה יורדת כשהביצית מוכנה להפריה והוא הופך לנוזלי יותר, וזאת על מנת לאפשר לזרעונים לעבור דרך צוואר הרחם אל הרחם והחצוצרות.

לקראת הלידה הפקק הרירי משתחרר (show) כאשר צוואר הרחם מתחיל להתרחב, והוא עשוי לצאת כפקק, גוש, או כהפרשה מוגברת מהנרתיק במשך מספר ימים. הליחה עשויה להיות נגועה בדם חום, ורוד או אדום. יציאת הפקק הרירי אינה מעידה בהכרח על תחילת הלידה או אף על לידה קרובה. לקראת סוף ההריון, כאשר צוואר הרחם נעשה דק ועדין, לעיתים משתחרר מעט דם בצוואר הרחם והוא גורם לריר לקבל גוון אדום.

קיום יחסי מין או בדיקה נרתיקית יכולים גם להשפיע על הפקק הרירי ולגרום להפרשה חלקית של ריר בעלת גוון דמי, גם כאשר הצירים אינם מתחילים במהלך הימים שלאחר מכן.

== בהלכה ==
האחרונים נחלקו האם יציאת הפקק הרירי מטמאת בטומאת לידה. יש סוברים שיציאתו מטמאת משום "פתיחת הקבר", או משום שמעורב בו מראה דמי. ומנגד, יש סוברים שהמציאות היא שמיקומו של הפקק הרירי הוא בצוואר הרחם, ולכן אין ביציאתו פתיחה של הרחם, וגם אם יש בו דם - הדם הזה מקורו בצוואר הרחם ולא ברחם ולכן הוא אינו מטמא.

== קישורים חיצוניים ==
* [https://www.hadassah.org.il/mucous_ֹplug/ הפקק הרירי], באתר המרכז הרפואי האוניברסיטאי הדסה

== הערות שוליים ==

קטגוריה:רחם
קטגוריה:היריון ולידה
פקק רירי
לוסיאנו נארסינג

לוסיאנו נארסינג (בהולנדית: Luciano Narsingh; נולד ב-13 בספטמבר 1990 באמסטרדם שבהולנד) הוא כדורגלן הולנדי המשחק בעמדת קשר הכנף בקבוצת סידני מליגת העל האוסטרלית ובנבחרת הולנד.

== קריירת מועדונים ==
נארסינג שיחק בקבוצות הירנפיין, פ.ס.וו. איינדהובן, פיינורד וטוונטה מליגת העל ההולנדית, וסוונסי סיטי, איתה שיחק בפרמייר ליג ובפוטבול ליג צ'מפיונשיפ.

ב-11 בפברואר 2022 חתם בהעברה חופשית בסידני מליגת העל האוסטרלית.

== קריירה בינלאומית ==
ב-30 במאי 2021 ערך נארסינג את הופעת הבכורה שלו בנבחרת הולנד, בניצחון 2-0 על נבחרת סלובקיה במשחק ידידות. ב-15 באוגוסט הבקיע את שער הבכורה שלו בנבחרת, בהפסד 4-2 לנבחרת בלגיה במשחק ידידות.

הוא היה חלק מסגל הנבחרת בטורניר יורו 2012, אך לא שיחק בטורניר.

== תארים ==
;פ.ס.וו. איינדהובן
* אליפות הולנד (2): 2014/2015, 2015/2016
* הסופר קאפ ההולנדי (3): 2012/2013, 2015/2016, 2016/2017

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני הירנפיין
קטגוריה:כדורגלני פ.ס.וו. איינדהובן
קטגוריה:כדורגלני סוונסי סיטי
קטגוריה:כדורגלני פיינורד
קטגוריה:כדורגלני טוונטה
קטגוריה:כדורגלני סידני
קטגוריה:כדורגלני נבחרת הולנד
קטגוריה:כדורגלני יורו 2012
קטגוריה:הולנדים שנולדו ב-1990
אדי מהרמיץ'

אדי מהרמיץ (בבוסנית: Adi Mehremić; נולד ב-26 באפריל 1992 בסרייבו שבבוסניה והרצגובינה) הוא כדורגלן בוסני המשחק בעמדת הבלם בקבוצת איסטנבולספור מליגת העל הטורקית.

== קריירת מועדונים ==
מהרמיץ' החל את הקריירה שלו במועדונים רדניק הדז'יצ'י, ולז' מוסטאר ואולימפיק סרייבו.

ב-27 בספטמבר 2013 חתם במ.פ.ק. רוז'ומברוק מליגת העל הסלובקית.

בחודש מרץ 2014 חתם על חוזה לעונה אחת בספרטק יורמלה מליגת העל הליטאית.

בחודש ינואר 2015 חתם בפרידק-מיסטק מהליגה הצ'כית השנייה. בהמשך, שיחק בסניצה, בספרטק מייאבה, בסנקט פלטן ובז'לייזניצ'אר סרייבו, עמה זכה בגביע הבוסני לעונת .

בחודש יולי 2018 חתם בקרפטי לבוב מליגת העל האוקראינית.

לאחר עונה אחת בקרפטי לבוב, עזב מהרמיץ' את המועדון וחתם באווש מליגת העל הפורטוגלית.

ב-5 באוגוסט 2020 חתם בוויסלה קרקוב מליגת העל הפולנית. ב-20 בינואר 2022 הושאל למשך חצי עונה למכבי פתח תקווה מליגת העל הישראלית.

== תארים ==
;ז'לייזניצ'אר סרייבו
* הגביע הבוסני (1): 2017/2018

== קישורים חיצוניים ==

== הערות שוליים ==

קטגוריה:כדורגלנים בוסנים
קטגוריה:בלמי כדורגל בוסנים
קטגוריה:סרייבו: כדורגלנים
קטגוריה:כדורגלני ולז' מוסטאר
קטגוריה:כדורגלני מ.פ.ק. רוז'ומברוק
קטגוריה:כדורגלני סניצה
קטגוריה:כדורגלני סנקט פלטן
קטגוריה:כדורגלני ז'לייזניצ'אר סראייבו
קטגוריה:כדורגלני קרפטי לבוב
קטגוריה:כדורגלני אווש
קטגוריה:כדורגלני ויסלה קרקוב
קטגוריה:כדורגלני מכבי פתח תקווה
קטגוריה:כדורגלני איסטנבולספור
קטגוריה:כדורגלנים זרים בישראל
קטגוריה:ספורטאים זרים בסלובקיה
קטגוריה:ספורטאים זרים בלטביה
קטגוריה:ספורטאים זרים בצ'כיה
קטגוריה:ספורטאים זרים באוסטריה
קטגוריה:ספורטאים זרים באוקראינה
קטגוריה:ספורטאים זרים בפורטוגל
קטגוריה:ספורטאים בוסנים בפולין
קטגוריה:ספורטאים בוסנים בישראל
קטגוריה:ספורטאים בוסנים בטורקיה
קטגוריה:בוסנים שנולדו ב-1992
סטיב סטוקמן

סטיב סטוקמן (באנגלית: Steve Stockman; נולד ב-14 בנובמבר 1956) הוא פוליטיקאי אמריקאי, שכיהן כחבר בית הנבחרים של ארצות הברית מטעם טקסס. בשנת 2018 הוא הורשע בקבלת כסף בצורה לא חוקים ונשפט ל-10 שנות מאסר וקנס כספי. שוחרר בשנת 2020 לאחר קבלת קיצור העונש מדונלד טראמפ.

== ביוגרפיה ==
סטיס סטוקמן נולד בעיירה ליד דטרויט. בשנת 1977 הוא נעצר בעקבות אחזקת סמים אך שוחרר ללא אישום. בשנת 1990 הוא סיים לימודי אוניברסיטה ועבד במכירת מחשבים.

החל משנת 1990 סטוקמן ניסה להיבחר לבית הנבחרים של ארצות הברית אך הצליח רק בבחירות שנערכו בשנת 1994. את הכהונה הסתיימה בשנת 1997 לאור הפסדו בבחירות שנערכו בשנת 1996.

בשנת 2010 סטוקמן ניסה להיבחר כמועמד עצמאי, אך קיבל רק כ-10% מהקולות. בבחירות של שנת 2012 הוא הצליח להיבחר לכהונה שנייה כמועמד של המפלגה הרפובליקנית. במהלך הכהונה הוא התנגד לחוק הגנת החולה וטיפול בר השגה ותמך בפעולות של המפלגה לשיתוק פעילות הממשל. בשנת 2014 הוא ניסה להיבחר לסנאט של ארצות הברית אך לא הצליח ומקומו בקונגרס הועבר לבריאן באבין.

במרץ 2017 סטוקמן נעצר על ידי השלטונות ובהמשך הואשם בקבלת כספים במרמה ושימוש בכספים אלו לצורכי מערכת בחירות. בנובמבר 2018 הוא נשפט ל-10 שנות מאסר וקנס של כמיליון $. בשנת 2020 בעקבות קיצור העונש על ידי דונלד טראמפ הוא שוחרר מהכלא.

== קישורים חיצוניים ==

* 

* 

קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מטקסס
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-104 של ארצות הברית
קטגוריה:בוגרי אוניברסיטת יוסטון בקלייר לייק
קטגוריה:אמריקאים שנולדו ב-1956
דנית גרינברג

דנית גרינברג (נולדה ב-13 באפריל 1992) היא משפיענית רשת, יוצרת תוכן, ומגישת טלוויזיה ישראלית. 

התפרסמה לראשונה עם השתתפותה בעונה השישית של תוכנית הריאליטי "האח הגדול", בה העפילה לגמר וזכתה במקום הרביעי.

== ביוגרפיה ==
גרינברג נולדה וגדלה בפתח תקווה ולה שני אחים. היא בוגרת תיכון גולדה בעיר במגמת ביולוגיה. בשנת 2010 התגייסה לצה"ל ושירתה במדור תנועה בבסיס תל-השומר.

== קריירה ==
בשנת 2014 נרשמה ללימודי תואר בפרסום ותקשורת שיווקית בקריה האקדמית אונו, במהלך הסמסטר הראשון נכנסה לתוכנית הריאליטי "האח הגדול". היא סיימה את התואר לאחר התכנית. היא זכתה לפרסום כאחת המתמודדות הבולטות בעונה וניהלה רומן עם המשתתף אליאב אוזן שהיה גם בן זוגה לאחר התכנית ואף נישאו.

לאחר השתתפותה בתוכנית, הופיעה כפאנליסטית מחליפה בערוץ 24 בפאנל התכנית 'עולם הזוהר'. בשנת 2017 השתתפה וזכתה בתוכנית ריאליטי נוספת בשם 'זוג מנצח'.

בשנת 2020 נבחרה לפרזנטורית הראשונה בישראל של חברת Avene הצרפתית. מאוחר יותר באותה השנה נבחרה גם כפרזנטורית של חברת Fashion Club. בשנת 2021 נבחרה כשגרירה של חברת אסתי לאודר. שנה לאחר מכן החלה לייצג את חברת BUY ME לצד איתי לוי, מאיה ורטהיימר ואחרים.

בשנת 2022 השיקה את הפודקאסט שלה 'שיחת בנות' אותו הגישה במשך כשנה עד פברואר 2023.

גרינברג כיכבה על שערי כתבי עת ישראליים רבים, ובהם ידיעות אחרונות, פנאי פלוס, מגזין את ועוד.

בשנת 2024 השתתפה בעונה השלישית של רוקדים עם כוכבים והודחה שביעית.
גרינברג הייתה שותפה בחברה ליבוא והפצה למוצרי טיפוח אקולוגים - Haan עם בעלה לשעבר, ברק חקמט.

==חיים אישיים==
גרינברג הייתה נשואה לאליאב אוזן אותו הכירה בתוכנית האח הגדול בשנת 2014, הזוג התגרש בשנת 2019.

באפריל 2022 נישאה לברק חקמט, אך הזוג התגרש בשנת 2023.

עד יולי 2024 הייתה גרינברג בזוגיות עם יניב חרל"פ.

בשנת 2022 עברה תאונת דרכים בה נפצעה באופן קשה ונזקקה לניתוחים קוסמטיים.

כיום מתגוררת בתל אביב.

==קישורים חיצוניים==

* 
*
*
*[https://omny.fm/shows/audioterlieleli/12 פרק 12: דנית החדשה | דנית גרינברג], בפודקאסט של ליאל אלי
*

==הערות שוליים==

קטגוריה:בלוגריות ישראליות
קטגוריה:מתחרי האח הגדול (ישראל)
קטגוריה:מתחרי זוג מנצח VIP
קטגוריה:מתחרי רוקדים עם כוכבים (ישראל)
קטגוריה:זוכים בתוכניות מציאות ישראליות
קטגוריה:פתח תקווה: אישים
קטגוריה:ישראליות שנולדו ב-1992
תמצית טעם

בקבוקוני תמצית וניל
תמצית טעם היא נוזל הממוצה מסוגי מזון שונים באופן שמוביל לריכוז גבוה של הטעם והריח של המזון שמוצה.
== שימושים ==
תמצית טעם מאפשרת להוסיף למאכלים טעמים בולטים מבלי להזדקק לכמויות גדולות מחומרי הטעם. לתמציות יש טעם וריח דומיננטיים מאוד, ולכן השימוש בהן נעשה בכמויות קטנות.

שימוש הנרחב ביותר בתמציות טעם נעשה במשקאות קלים, לאחר מכן במגדנאות - בפרט בגלידות, ממתקים, מאפים, ג'לי ופודינג, ומסטיקים. כן נעשה שימוש בתמציות בייצור סירופים, רטבים, מרינדות, משקאות חריפים ובשר מעובד.

== הכנה ==
=== תמציות טבעיות ===
תמצית [[ענבים שהוכנה בתהליך טבעי, איראן]]
רוב התמציות הטבעיות מתקבלות על ידי מיצוי השמן האתרי מחומר צמחי כגון פרח, פרי או שורש, או מצמחים שלמים באמצעות מגוון של טכניקות ושיטות, בהן:
* כבישה קרה
* סחיטה
* השריה בממס
* זיקוק
חלק מתמציות הטעם הטבעיות ניתנות להכנה גם באמצעים ביתיים.

=== תמציות מלאכותיות ===
תמציות מלאכותיות משמשות בעיקר ליצירת טעמי פירות מרוכזים כמו בננה, דובדבן, אפרסק, אננס, פטל ותות. התמציות מיוצרות על ידי שילוב של מגוון אסטרים עם שמנים מיוחדים. הצבע מתקבל בדרך כלל על ידי שימוש בצבעי מאכל. בין האסטרים המשמשים בדרך כלל הם אתיל אצטט ואתיל בוטיראט. הרכיבים העיקריים בייצור תמצית בננה מלאכותית, אננס ותות הם אמיל אצטט ופנתיל בוטיראט.

== תמציות פופולריות ==
* תמצית וניל - ככל הנראה התמצית הנפוצה ביותר. הוניל הוא חומר גלם יקר מאוד, והשימוש בתמצית הן מקצר את תהליך מיצוי הטעם והן חסכוני יחסית בעלויות. קיימות תמציות וניל ברמות שונות של ריכוז ומחירן עולה ככל שעולה ריכוזן.
* תמצית שקדים.
* תמציות פרי - בננה, תות שדה.
* תמצית רום.
* תמצית מי ורדים.
* תמצית מנתה.

== ראו גם ==
* תרכיז
* חומרי טעם וריח
== קישורים חיצוניים ==
*[https://www.bhol.co.il/forums/topic.asp?cat_id=4&topic_id=2088800&forum_id=16810 תמצית טעם] באתר בחדרי חרדים
*[https://www.femaflavor.org/ FEMA] אתר איגוד יצרני תמציות הטעם האמריקאי. (אנגלית)
*[https://www.govinfo.gov/content/pkg/CFR-2000-title21-vol3/pdf/CFR-2000-title21-vol3-sec182-50.pdf רשימת תמציות טעם] הנחשבות כבטוחות לשימוש. (אנגלית)

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חומרי טעם וריח
קטגוריה:כימיה אורגנית
קטגוריה:כימיה של מזון: חומרים
קטגוריה:מגדנאות
שיחת דקלים

301x301 פיקסלים
הבנת שיחת דקלים היא חכמה שלפי המסורת היהודית ניחנו בה מספר אנשים. במהלך הדורות ניתנו פירושים רבים למהות שיחה זו.

== המקור ==
הגמרא במסכת סוכה מספרת בשבחם של תלמידי הלל הזקן, לשם כך היא מונה את שבחי הקטן ביניהם רבן יוחנן בן זכאי, כך:

רש"י מפרש הגמרא כותב במקום שהוא אינו יודע מהי שיחת דקלים.

== מהותה של שיחת דקלים ==
מספר פירושים ניתנו למהותה של חכמה זו, ומספר פירושים ניתנו לדרכי הבנתה, חלקם מיסטיים וחלקם פשטניים.
* רב האי גאון פירש שאפשר להבין באמצעותה מספר דברים על ידי סימנים, בכדי לראות אותם יש לעמוד ליד שני דקלים ביום שאין בו רוח ויראה איך מניעים את הענפים אחד לשני ויבין על פי כללים מסוימים את הדברים.
* הרשב"א פירש שמבינים את דברי הדקלים כשהם מתנענעים ברוח.
* הריטב"א פירש שמבינים את דברי הדקלים על ידי שמכסים אותם בסדינים ביום שאין בו רוח, ומבינים סימנים מהנענוע.
* רבינו גרשום פירש שחכמה זו היא ידיעת לחשים שיכולים לגרום לשדה להתמלאות דקלים ולעוקרם.
* רשב"ם בפירושו ל פירש "שבני אדם רגילים לדבר על הדקלים כדכתיב בשלמה וידבר על העצים" () ורש"י שם פירש שזוהי בוטניקה.

== אישים שהבינו שיחת דקלים ==
הפרשנים שסברו ששיחת דקלים היא חכמה לגילוי עתידות והבנת שיחת הדקלים כתבו על מספר אנשים שהבינו את חכמה זו.
* אדם וחווה - רבי חיים בן עטר בספרו אור החיים כותב שאדם וחווה הכירו את שפת החיות הצמחים והדומם, את דבריו מוכיח מקל וחומר מרבן יוחנן בן זכאי.
* נח – רבי מאיר אבולעפיה בספרו יד רמה כותב שאם רבן יוחנן בן זכאי ידע את שיחה זו, ודאי נח שהיה חכם ונביא ידע את שיחה זו.
* רבן יוחנן בן זכאי ושאר תלמידי הלל הזקן – כפי שהובא בגמרא במספר מקומות.
* רבי אליעזר בן הורקנוס ורבי עקיבא – כך מסופר בזוהר חדש פרשת בראשית.
* בן סירא - אלפא ביתא דבן סירא, בתוך אוצר מדרשים חלק' א עמ' 45. 
* מר אברהם קבאסי או מר אברהם גאון - ראש ישיבת פומבדיתא – רב האי גאון בתשובתו.
* האר"י – כך מעיד תלמידו רבי חיים ויטאל בהקדמה לספר שער ההקדמות.

רבי צדוק הכהן מלובלין בספרו שיחת שדים כותב שחכמה זו קיימת בכל האילנות ולאו דווקא בדקל.

על שם חכמה זו נקראו הספרים "שיחת דקלים" לרבי אליהו יהושע עובדיה, ולרבי יוסף קפאח, ועמותת שיחת דקלים.

== לקריאה נוספת ==
* הרב ישראל דנדרוביץ, "כיצד משוחחים האילנות", היו דברים מעולם, ערד, תשפ"ג, עמ' 591-601.

== הערות שוליים ==

קטגוריה:מיסטיקה יהודית
פנחס ביכלר

פִּנְחָס אֶלִיעֶזֶר בִּּיכְלֶר (נולד ב-11 במרץ 1986, ל' באדר א' תשמ"ו) הוא זמר, מלחין, מעבד ומנצח חסידי ישראלי. מייסדה ומנהלה של "מקהלת מלכות".

==ביוגרפיה==
ביכלר נולד וגדל בירושלים, למשה ובלה. למד בת"ת ערלוי בירושלים, ישיבה קטנה – סאדיגורה, ישיבה גדולה – ישיבת חיי משה.

ביכלר משתייך לחסידות סאדיגורה, מקורב לאדמו"ר מסאדיגורה בבני ברק, שם משמש גם כמלחין חצר החסידות ומנצח המקהלה שלה.

במקביל לעבודתו כמוזיקאי, ביכלר הוא סופר מזה שנים רבות. כ-8 שנים מגיש את המדור "כנגן המנגן" בעיתון "המבשר", שעוסק בחקר הנגינה החסידית ובאקטואליה מוזיקלית בת זמננו. במקביל, הוא כותב בשמות עט אחרים בעיתון "המבשר" בכתבות שאינן מוזיקליות. מאז הקמת המגזין החודשי של רדיו "קול פליי" באוגוסט 2020 כותב בו ביכלר טור קבוע.

== קריירה מוזיקלית ==
במאי 2013 הקים ביכלר את מקהלת מלכות.

בין האירועים המרכזיים בהם הופיעו ביכלר ומקהלתו: אירועי סיום ההלכה של "דרשו" בפברואר 2022, אירועי י"ט כסלו במוסקבה בראשות הרב בערל לאזאר, אירועי יום הולדת ה-120 של הרבי מלובביץ' שנערך באצטדיון טדי באפריל 2022 בהשתתפות גדולי הזמר החסידי אברהם פריד ומרדכי בן-דוד, ובאירוע נוסף של חב"ד לציון יום ההולדת ה-120 שנערך באצטדיון בלומפילד באפריל 2022, בהשתתפות הזמרים מוטי שטיינמץ, מנדי ג'רופי והחזן ישראל אדלר.

בספטמבר 2017 זכה השיר "ניגון באבוב", שהפיק ביכלר והשתתפה בו מקהלת מלכות, בתואר "שיר השנה" במצעד המוזיקה השנתי של האתר JDN שערך מבקר המוזיקה שלמה זינגר. הקליפ "קידוש" שהוציאו ביכלר ומקהלת "מלכות" עם הזמר עקיבא גרומן זכה בתואר "קליפ השנה" במצעד המוזיקה של מגזין "קול פליי" בספטמבר 2021.

בשנת 2020 ביכלר עיבד וניצח על רבים מאירועי סיומי הש"ס שנערכו באותה שנה בישראל ומחוצה לה.

ביולי 2024 הוציאה מקהלת מלכות את קליפ הסולו הראשון של ביכלר - "שיויתי השם", אותו גם הלחין.<ref></ref>

== דיסקוגרפיה ==
=== שירים שהלחין ===
{| class="wikitable"
|-
! הזמר !! השיר
|-
| קובי גרינבוים || שכוייח<ref></ref>
|-
| דודי קאליש || ויהי בישורון מלך
|-
| זאנוויל ויינברגר || שערי שמים<ref></ref>
|-
| יוסל לייפער || מסלסלים<ref></ref>
|-
| מוטי ויזל || עננו רחום וחנון
|}

=== אלבומים שעיבד או הפיק מוזיקלית ===
*אותך אבקש – של הזמר משולם גרינברגר
*מן השמים – של הזמר זאנוויל ויינברגר
*סדרת חבריא – של האחים ניילנדר
*אשיחה – ניגוני חסידי צאנז
*א שבת טיש אין שומרי אמונים – ניגוני חסידות שומרי אמונים

==== אלבומי "לחיים" של הרב יוסף משה כהנא ====
* לחיים טיש – פורים ישיביש
*"לחיים" – זיץ
*"לחיים" – שמחה טיש
*"לחיים" – ימים נוראים
* לחיים טיש תורה

==קישורים חיצוניים==

==הערות שוליים==

קטגוריה:מלחינים חסידיים
קטגוריה:זמרים חסידיים
קטגוריה:זמרים חסידיים ישראלים
קטגוריה:מוזיקה חסידית
קטגוריה:מלחיני מוזיקה חסידית
קטגוריה:ישראלים שנולדו ב-1986
קטגוריה:בעלי טור ישראלים
קטגוריה:סגל המבשר
קטגוריה:חסידי סדיגורה
קרב אוג'ק

קרב אוג'ק (בקרואטית: Bitka za Odžak) היה הקרב האחרון של מלחמת העולם השנייה באירופה<ref></ref>. הקרב החל ב-19 באפריל 1945 ונמשך עד 25 במאי 1945, 17 יום לאחר כניעת גרמניה הנאצית. בקרב לחמו אנשי אוסטאשה מהמדינה העצמאית של קרואטיה, בפיקודו של פטר ראיקובצ'יץ', נגד הפרטיזנים היוגוסלבים, בפיקודו של מילוש זקיץ', בעיירה הבוסנית אוג'ק . הקרב הסתיים בניצחון הפרטיזנים.

במספר ספרים מתוארים הכוחות שנלחמו בקרב, למשל, בספר משנת 1969 נכתב על נדיוויזיה ה-53, בספר אחר נכתב על הבריגדה המוסלמית ה-16, בספר נוסף נכתב על הדיוויזיה הבוסנית המזרחית ה-27, גם בספר מ-1983 על הבריגדה המרכזית הבוסנית ה-14.

הכוח של צבא השחרור העממי של יוגוסלביה כלל כ-35,000 חיילים, ואילו כוחות האוסטאשה מנו בין בערך 11,000 חיילים, שקיבלו סיוע של כ-1,500 פעילים צ'טניקים שנלחמו לצידם.

== הערות שוליים ==

קטגוריה:יוגוסלביה במלחמת העולם השנייה
קטגוריה:מלחמת העולם השנייה: 1945
קטגוריה:בוסניה והרצגובינה: היסטוריה